Blaze7451/Wiki-th-20250601 huggingface dataset:
หนูฟานเหลือง

หนูฟานเหลือง (Red spiny rat, Yellow rajah rat, Maxomys surifer) เป็นหนูชนิดหนึ่ง ในวงศ์ Murinae ในวงศ์ใหญ่ Muridae
หนูฟานเหลือง เป็นหนูขนาดกลาง มีจมูกยาว ขนมีความอ่อนนุ่ม ด้านหลังมีขนแข็งแซมสีดำ ทำให้ขนบริเวณหลังมีสีน้ำตาลเหลืองปนดำ ด้านท้องสีขาว หางมีสีค่อนข้างดำ ปลายหางสีขาว ตัวเมียมีเต้านม 4 คู่
มีขนาดความยาวตั้งแต่หัวจรดโคนหาง 18.8 เซนติเมตร และความยาวหาง 18.5 เซนติเมตร มีน้ำหนักราว 155 กรัม
หนูฟานเหลือง จัดได้ว่าเป็นหนูที่มีความเชื่องช้า หากินตามพื้นดินในเวลากลางคืน โดยไม่ขึ้นต้นไม้ กินอาหารแทบทุกอย่างที่พบได้ตามพื้นดิน ผสมพันธุ์และออกลูกในช่วงฤดูฝนครั้งละ 4-6 ตัว ตั้งท้องนาน 28 วัน พบกระจายพันธุ์อยู่ทั่วไปในภูมิภาคเอเชียอาคเนย์ในป่าดิบ, ป่าละเมาะ และแม้แต่สวนผลไม้ แต่จะหาได้ยากตามบ้านเรือน ในประเทศไทยพบได้ทั่วทุกภูมิภาค

**อ้างอิง**

**แหล่งข้อมูลอื่น**
  Red Spiny Rat 
หมวดหมู่:วงศ์ย่อยหนู
หนูขนเสี้ยน

หนูขนเสี้ยน (สกุล: Niviventer) เป็นสกุลของสัตว์เลี้ยงลูกด้วยนมขนาดเล็กสกุลหนึ่ง ในอันดับสัตว์ฟันแทะ (Rodentia) ใช้ชื่อวิทยาศาสตร์ว่า Niviventer ในวงศ์ย่อย Murinae ในวงศ์ใหญ่ Muridae
มีลักษณะโดยรวมเป็นหนูขนาดเล็ก สภาพทั่วไปคล้ายกับหนูในสกุล Rattus ซึ่งเดิมเคยถูกจัดให้เป็นสกุลย่อยในสกุลนี้ แต่มีขนาดเล็กกว่า 
ซึ่งปัจจุบันได้ถูกแยกออกมาเป็นสกุลต่างหากร่วมกับสกุล Maxomys และสกุล Leopoldamys โดยนักอนุกรมวิธานในปี ค.ศ. 1979 แต่มีขนที่แข็งขึ้นแซมบนลำตัวทางด้านหลัง เมื่อเอามือลูบดูจะรู้สึกตำมือคล้ายกับหนามหรือเสี้ยน อันเป็นที่มาของชื่อเรียก  ความยาวหางมีขนาดความยาวพอ ๆ กับลำตัว
ปัจจุบันมีการอนุกรมวิธานไว้ทั้งหมด 18 ชนิด (ดูในตาราง) พบในประเทศไทยทั้งหมด 6 ชนิด   โดยมีชนิดที่สำคัญคือ หนูขนเสี้ยนเขาหินปูน (N. hinpoon) ซึ่งเป็นหนูที่มีการกระจายพันธุ์ในวงแคบมาก กล่าวคือ จะพบเฉพาะในถ้ำหินปูนในแถบจังหวัดภาคกลางในประเทศไทยเท่านั้น เช่น จังหวัดกาญจนบุรี, สระบุรี และลพบุรีเท่านั้น 

**อ้างอิง**

**แหล่งข้อมูลอื่น**
หมวดหมู่:วงศ์ย่อยหนู
พระเทพบิดร

พระเทพบิดร หรือจดหมายเหตุกรุงเก่าเรียก พระเชษฐบิดร เป็นเทพตามความเชื่อของราชวงศ์ไทย ซึ่งจำลองเป็นพระพุทธรูปหุ้มเงินประดิษฐานไว้ในพระบรมมหาราชวัง และเชื้อพระวงศ์กับเหล่าขุนนางต้องสักการบูชาก่อนทำพระราชพิธีถือน้ำพิพัฒน์สัตยา

**ประวัติ**
หลังสมเด็จพระรามาธิบดีที่ 1 สวรรคต ในพ.ศ. 1912 ได้มีการสร้างพระบรมรูปของสมเด็จพระรามาธิบดีที่ 1 โดยขนานนามว่า พระเชษฐบิดร ให้ประชาชนสักการะในฐานะเทพารักษ์ประจำพระนคร และกรมพระยาดำรงราชานุภาพทรงสันนิษฐานว่า น่าจะจำลองเป็นรูปพระนารายณ์อวตาร ครั้นถึงเวลาพิธีถือน้ำพระพิพัฒน์สัตยา เหล่าข้าราชการก็จะต้องสักการะพระเชษฐบิดรก่อน แล้วจึงไปกราบบูชาพระรัตนตรัย และเข้าไปรับน้ำพระพิพัฒน์สัตยาตามลำดับ กลายเป็นประเพณีปฏิบัติตลอดมาจนเสียกรุงศรีอยุธยาใน พ.ศ. 2310 
ในสมัยกรุงศรีอยุธยา รูปพระเชษฐบิดรประดิษฐานอยู่ที่วัดพระศรีสรรเพชญ์ แต่เมื่อเสียกรุงศรีอยุธยาครั้งที่สอง พระเชษฐบิดรถูกทำลายลงด้วย สมเด็จพระเจ้าตากสินทรงอัญเชิญซากนั้นมาบูรณะเป็นพระพุทธรูป แล้วประดิษฐานไว้ ณ ซุ้มปรางค์วัดพุทไธสวรรย์ พระนครศรีอยุธยา

**ปัจจุบัน**
ในสมัยพระบาทสมเด็จพระพุทธยอดฟ้าจุฬาโลก เมื่อสร้างกรุงเทพมหานครนั้น พระมหากษัตริย์มีพระราชดำริให้รื้อฟื้นประเพณีถือน้ำพระพิพัฒน์สัตยา จึงโปรดให้อัญเชิญพระพุทธรูปพระเทพบิดรนั้นมาประดิษฐาน ณ กรุงรัตนโกสินทร์ โดยมีรับสั่งให้สร้างพระวิหาร ณ พระบรมมหาราชวังเพื่อใช้สำหรับประดิษฐานพระเทพบิดรเป็นการเฉพาะ และพระราชทานนามว่า ปราสาทพระเทพบิดร เพื่อสืบสานประเพณีให้เหมือนสมัยกรุงศรีอยุธยา
ต่อมาในรัชสมัยพระบาทสมเด็จพระนั่งเกล้าเจ้าอยู่หัว พระเทพบิดรหายไปจากปราสาทฯ กรมพระยาดำรงราชานุภาพทรงสันนิษฐานว่า รัชกาลที่ 3 อาจโปรดให้รื้อปราสาทพระเทพบิดรและหอนากเดิมที่ตั้งใกล้กันนั้นออก จากนั้น จึงทรงให้สร้างวิหารขึ่้นใหม่ซึ่งใหญ่กว่าเดิมและใช้เป็นที่เก็บอัฐิของเหล่าเจ้านาย เมื่อรื้อเสร็จแล้ว จึงย้ายองค์พระเทพบิดรและพระนากไปประดิษฐานไว้ที่วิหารของพระธาตุแทนมาจนถึงปัจจุบัน

**ดูเพิ่ม**
 ปราสาทพระเทพบิดร

**อ้างอิง**
หมวดหมู่:ความเชื่อ
หมวดหมู่:วัฒนธรรมของกรุงเทพมหานคร
บริการสุขภาพในประเทศเนเธอร์แลนด์

บริการสุขภาพในประเทศเนเธอร์แลนด์ สามารถแบ่งออกเป็นสามระดับ ในการดูแลทางร่างกายและจิตใจ, การรักษา (ในระยะสั้น) และการดูแล (ในระยะยาว) แพทย์ประจำบ้าน หรือ เฮอร์ซาร์ทเซน (Huisartsen) เปรียบได้กับแพทย์ทั่วไปซึ่งมีอยู่มากที่สุดในระดับแรก ซึ่งได้รับการอ้างจากสมาชิกในระดับแรก ซึ่งเป็นเกณฑ์ในการเข้าถึงระบที่สองและสามต่อไป ระบบการดูแลสุขภาพนี้ เมื่อเทียบกับประเทศอื่น ๆ ถือได้ว่าค่อนข้างมีประสิทธิภาพ แต่ไม่มีประสิทธิภาพที่ระดับมากสุด
บริการสุขภาพในประเทศเนเธอร์แลนด์ มีการใช้เงินทุนในระบบคู่ซึ่งมีผลบังคับใช้ในเดือนมกราคม ค.ศ. 2006 การรักษาในระยะยาว โดยเฉพาะอย่างยิ่งการรักษาในโรงพยาบาลแบบกึ่งถาวร และรวมถึงค่าใช้จ่ายทางความพิการ เช่น รถวีลแชร์ จะครอบคลุมถึงการประกันภาคบังคับที่ควบคุมโดยรัฐ ค่าใช้จ่ายเหล่านี้จะจัดอยู่ในกฎหมายทั่วไปเกี่ยวกับค่ารักษาพยาบาลพิเศษ (Algemene Wet Bijzondere Ziektekos) ซึ่งเริ่มมีผลบังคับใช้ใน ค.ศ. 1968 และใน ค.ศ. 2009 การประกันนี้ครอบคลุม 27 เปอร์เซ็นต์ของค่าใช้จ่ายทั้งหมดในการดูแลสุขภาพ เนเธอร์แลนด์ เป็นประเทศในอันดับแรก ในการศึกษาเปรียบเทียบระบบการดูแลสุขภาพของสหรัฐ, ออสเตรเลีย, แคนาดา, อังกฤษ, เยอรมนี และนิวซีแลนด์

**อ้างอิง**

**แหล่งข้อมูลอื่น**
  Ministry of Health, Welfare and Sport
หมวดหมู่:สุขภาพในประเทศเนเธอร์แลนด์
เนเธอร์แลนด์
วงศ์เฮดจ์ฮอก

วงศ์เฮดจ์ฮอก (Hedgehog, Gymnure, วงศ์: Erinaceidae) เป็นวงศ์ของสัตว์เลี้ยงลูกด้วยนมในอันดับ Eulipotyphla ใช้ชื่อวิทยาศาสตร์ว่า Erinaceidae 
ลักษณะโดยรวมของสัตว์ที่อยู่ในวงศ์นี้ เป็นสัตว์ขนาดเล็ก กินแมลงเป็นอาหาร มีทั้งออกหากินในเวลากลางวัน และออกหากินในเวลากลางคืน อาศัยอยู่บนพื้นและบนต้นไม้ ยืนด้วยฝ่าเท้า มีสมองส่วนรับกลิ่นเจริญดี แต่สายตาไม่ดี นอกจากกินแมลงแล้วยังอาจจะยังกินสัตว์ขนาดเล็กกว่าหรือพืชและผลไม้เป็นอาหาร 
จำแนกออกได้ 10 สกุล (ดูในตาราง) 24 ชนิด โดยที่รู้จักกันเป็นอย่างดี คือ เฮดจ์ฮอก (Erinaceinae) ซึ่งเป็นสัตว์ขนาดเล็กมีขนที่เป็นหนามแข็งขนาดเล็กคล้ายเม่นซึ่งอยู่ในอันดับสัตว์ฟันแทะ (Rodentia) พบกระจายพันธุ์ในภูมิภาคยุโรป สำหรับในประเทศไทยพบ 2 เท่านั้น คือ หนูเหม็น (Echinosorex gymnurus) หรือสาโท ที่มีลักษณะคล้ายหนูแต่มีขนาดใหญ่กว่า และมีกลิ่นตัวเหม็นอย่างรุนแรงคล้ายกับกลิ่นของแอมโมเนีย  และหนูผีหางหมู (Hylomys suillus)

**อ้างอิง**

**แหล่งข้อมูลอื่น**
หมวดหมู่:สัตว์เลี้ยงลูกด้วยน้ำนม
หมวดหมู่:วงศ์เฮดจ์ฮอก
ทิสานาฏ ศรศึก

ทิสานาฏ ศรศึก (เกิด 5 พฤษภาคม พ.ศ. 2536) ชื่อเล่น นาว เป็นนักแสดงและนางแบบชาวไทย อดีตสังกัดสถานีโทรทัศน์สีกองทัพบกช่อง 7

**ประวัติ**
ทิสานาฏ ศรศึก เกิดเมื่อ 5 พฤษภาคม พ.ศ. 2536 เริ่มเข้าสู่วงการบันเทิงจากผู้จัดการส่วนตัวดาราโดยบังเอิญ ไปเจอนาวกำลังเดินอยู่กับคุณแม่ของเธอ ผลงานครั้งแรกเริ่มจากการถ่ายแบบและแสดงมิวสิควิดีโอหลายเพลง อีกทั้งยังได้แสดงภาพยนตร์เรื่อง เลิฟ จุลินทรีย์ รักมันใหญ่มาก ก่อนที่จะเซ็นสัญญาเป็นนักแสดงช่อง 7 ในปี พ.ศ. 2554 และมีผลงานละครเรื่องแรกเรื่อง หอบรักมาห่มป่า คู่กับชนะพล สัตยา ต่อด้วย เสือสั่งฟ้า 2 พยัคฆ์ผยอง คู่กับวงศกร ปรมัตถากร และ อาญารัก ซึ่งทำให้ทิสานาฏเป็นที่รู้จักมากยิ่งขึ้น ในปี พ.ศ. 2557 ทิสานาฏได้พลิกบทบาทมารับบทที่แรงขึ้นใน กุหลาบเล่นไฟ

**การศึกษา**
 จบปริญญาตรี : วิทยาลัยนาฏศิลป์ สถาบันบัณฑิตพัฒนศิลป์ กระทรวงวัฒนธรรม ความสามารถพิเศษ คือ รำนาฏศิลป์ไทย

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางช่อง 7

**ละครเฉลิมพระเกียรติ**
2554 
ละครเฉลิมพระเกียรติ รักพระเจ้าอยู่หัว เรื่อง น้ำ
ปันฝัน
2556 
สายใย  
เม็ดนุ่น

**ภาพยนตร์**
2554 
เลิฟ จุลินทรีย์ รักมันใหญ่มาก 
นาว
2560 
Memoir ฮัลโหล… จำเราได้ไหม 
ดารณี

**เพลง**

**มิวสิกวิดีโอ**

**รางวัล**

**อ้างอิง**

หมวดหมู่:นักแสดงหญิงชาวไทย
หมวดหมู่:นักแสดงสังกัดช่อง 7 
หมวดหมู่:นางแบบไทย
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักแสดงอิสระชาวไทย
ทรูเอ็กไซต์

ทรูเอ็กซ์ไซท์ (เดิมชื่อ ยูบีซี เอ็กซ์ไซท์) เป็นช่องรายการวาไรตี้ทุกรูปแบบ และเกมโชว์จากต่างประเทศ เช่น ประเทศญี่ปุ่น เกาหลี ไต้หวัน สหรัฐอเมริกา เป็นต้น มาออกอากาศในช่องนี้ และได้คัดรายการยอดนิยมนำมาพากย์เสียงภาษาไทยโดยส่วนใหญ่ ออกอากาศตลอด 24 ชั่วโมง ทาง ทรูวิชั่นส์ ออกอากาศครั้งแรก พ.ศ. 2542
ปัจจุบัน ทรูเอ็กซ์ไซท์ ออกอากาศในระบบ HD ที่ช่อง 118, 340 และช่อง 351 และสามารถรับชมรายการย้อนหลังจากช่องนี้ได้ในรูปแบบวิดีโอสตรีมมิ่งผ่านแพลทฟอร์มออนไลน์ทรูไอดี (ในหมวด TrueVisions NOW) อีกด้วย (บางรายการ)

**รายการที่ออกอากาศ**
โดยแต่ละรายการโดยแบ่งรายการจากต่างประเทศที่กำลังออกอากาศปัจจุบัน รวมไปถึงรายการในอดีตที่เคยออกอากาศทางช่อง True X-Zyte
รายการจากประเทศเกาหลีใต้
ปัจจุบัน- รันนิ่งแมน- อินกิกาโย ไลฟ์ เคป็อป- ไอดอล กดแชะ !- อินกิกาโย ไลฟ์ เคป็อป
*อัปป้า ป๊ะป๋าของหนู- เอ็นซีทีไลฟ์โอซาก้า- มอนสตา เอ็กซ์เรย์อดีต- เอ็กซ์แมน ปริศนาเขาคือใคร (X Man)- เลิฟเลตเตอร์ (Love Letter)- สตาร์คิง (Star King)- ว้าว วันเดอร์ฟูลเวิลด์ (Wow Wonderful World)- ทีวีเซอร์ไพรส์ (The Ministry of TV Surprise)- Infinite Challenge- แฟมิลี่ เอ้าท์ติ้ง (Family Outing)
รายการจากประเทศไทย
ปัจจุบัน- เจแปนแดนไอเดีย- ป๋าซ่าพาซิ่ง (ออกอากาศแบบซีซั่น)อดีต- Dr. Oz Thailand
รายการจากประเทศไต้หวัน
ปัจจุบัน
*(ไม่มีโปรแกรม)อดีต
*พิสดารทะลุไต้หวัน
*เปิดตาแอบดูเอเชีย
รายการจากประเทศญี่ปุ่น
ปัจจุบัน
*ทีวีแชมเปี้ยน ศึกชิงแชมป์
*มหัศจรรย์คนเข้าครัว
*โตเกียวราเมนรสเด็ด
*มิวสิคสเตชัน (Music Station)- แค่ 1 เหรียญก็เจ๋งได้- สุโก้ย ! เคล็ดไม่ลับอดีต- 100 อันดับฮ๊อตฮิตแดนปลาดิบ- โกโกริโกะ เกมกึ๋ยส์- ศึกวัดใจ สไตส์บูชิโด (Challenger of Fire)- เกมตีราคาสไตส์ยุ่น
รายการจากประเทศสหรัฐอเมริกา
ปัจจุบัน- ยอดมนุษย์ท้าโชว์ : อเมริกา- สภาพอากาศระทึก !- เซียนลุยมันส์...- ซุปเปอร์คาร์เจ๋ง- เจาะลึกฮีโร่ตัวจริง- เด็กใสวัยซ่าส์ ปี 2- อู่รถขั้นเทพ- ปริศนายูเอฟโอ...- ช็อตเด็ดสัตว์โลก !- คลิปชัวร์หรือมั่ว ?- ฮีโร่สุดเจ๋ง- โรงแรมนรก (Hotel Hell)- กล้องจับเหตุ- ทิมเบอร์ คิงส์ ราชางานสร้าง- เด็กซ่าส์ท้าประลอง (Make It big Make It Small)- ฮา ๆ ขำ ๆ- กลลวงกับ 3 หนุ่มสุดเจ๋ง- รถล้ำขับเจ๋ง- แบร์ กริลล์ ฝึก ถึก โหด
*ใครสักคน ต้องทำ!อดีต- Real TV- The Cop จับตาสายตรวจ- เจาะลึกหน่วยปฏิบัติการพิเศษ- วีระชนคนกล้า- 911 แนนนี่ช่วยได้- กระตุกต่อมฮาอเมริกา (America's Funniest Home Videos)- รวมเรื่องเด็ด- อินไซต์เอดิชั่น (Inside Edtion)- ปริศนา จริง หรือ มั่ว- รวมเรื่องสุตช๊อค (Maximum Exposure)- โคมา หลับมรณะ (The Coma)- แบบนี้คุณขอมา- บรึ้น บรึ้น- เกมล่าท้าพันธุ์ดุ- ใครหนอจะได้เป็นเจ้าสาว- ฮาแบบทีวีเซ็นเซอร์ (Bloopers Tv Censcor)- อุ๊บส์...หลุดคิว (Bloopers)- ดาราจำเป็น (Candit Camera USA)- อเมริกา แข่งเก่งแข่งกึ๋น (America Got talent)- ตะลุยแดนผี (Ghost Advantures)- เฮฮาวาไรตี้ รายการจากแคนาดา (Just for Laughs)- แก๊กขำขันเฮฮาหลุดคิว รายการจากแคนาดา (Just for Laughs Gags)- Fort Voyage
หมวดหมู่:ทรูวิชั่นส์
มิสยูนิเวิร์สแคนาดา

นางงามจักรวาลแคนาดา (Miss Universe Canada) เป็นการประกวดความงามในประเทศแคนาดา โดยผู้ชนะจะได้เข้าร่วมการประกวดนางงามจักรวาล

** ประวัติ**
องค์การความงามแคนาดาก่อตั้งโดย แบรนดอน แม็กเลนแนน และได้แต่งตั้ง เดนิส เดวิลา ซึ่งเป็นชาวแคนาดาที่เกิดในประเทศนิการากัว เป็นประธาน โดยเริ่มจัดประกวดมิสยูนิเวิร์สแคนาดามาตั้งแต่ปี 1998 แต่เพิ่งได้รับเอกสิทธิในการส่งผู้ชนะไปร่วมประกวดนางงามจักรวาลเมื่อปี 2002 มิสยูนิเวิร์สแคนาดาคนแรกที่ร่วมเวทีนางงามจักรวาล คือ เลแอน มารี เซซีล ผู้ชนะเลิศในปี 2003 และได้เข้ารอบสิบคนสุดท้ายในการประกวดนางงามจักรวาล 2003
ในปี 2005 นาตาลี เกลโบวา มิสยูนิเวิร์สแคนาดา 2005 ได้รับตำแหน่งนางงามจักรวาล 2005 ที่จัดขึ้นที่ประเทศไทย

**เรื่องอื้อฉาว**
ในปี 2555 องค์การนางงามแคนาดาได้เพิกถอนสิทธิเข้าร่วมประกวดของเจนนา ทาแลกโกวา (Jenna Talackova) หลังจากตรวจพบว่าเธอมิใช่ "หญิงโดยกำเนิด" จึงถูกวิพากษ์วิจารณ์ว่ากลัวผู้ข้ามเพศ (transphobia) ต่อมาวันที่ 24 มีนาคม 2555 โฆษกองค์การแถลงว่า ที่เพิกถอนสิทธิเพราะทาแลกโกวาโป้ปดโดยกรอกใบสมัครว่าเกิดเป็นหญิงแท้ มิใช่เป็นการเดียดฉันท์ผู้ข้ามเพศแต่ประการใด
วันที่ 3 เมษายน 2555 องค์การได้อนุญาตให้ทาแลกโกวากลับเข้าประกวดอีกครั้ง โดยให้เหตุผลว่า "เธอเข้าเกณฑ์ได้รับการยอมรับนับถือทางเพศตามกฎหมายแคนาดา และตามมาตรฐานที่ถือกันในการประกวดประชันอื่น ๆ ในระดับสากล" แต่มิได้ให้รายละเอียดว่า อะไรคือเกณฑ์และมาตรฐานเช่นว่า ในการนี้ พันธมิตรชายหญิงรักร่วมเพศต่อต้านการหมิ่นประมาท (Gay & Lesbian Alliance Against Defamation) หรือแกล็ด (GLAAD) แถลงว่า "องค์การนางงามจักรวาลตัดสินใจถูกแล้ว และได้ดำเนินก้าวย่างอันสำคัญ"

**มิสยูนิเวิร์สแคนาดา**
หมายเหตุ:
**2012: ซาฮาร์ บีนีอะซ์ไม่สามารถเข้าประกวดนางงามจักรวาล 2012 เนื่องจากมีอาการบาดเจ็บที่เท้า

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2009-01-22 
หมวดหมู่:นางงามจักรวาล
หมวดหมู่:การประกวดนางงามในประเทศแคนาดา
หมวดหมู่:การประกวดนางงามแบ่งตามประเทศ

หมวดหมู่:หมวดหมู่แบ่งตามประเทศ
หมวดหมู่:การประกวดนางงาม
หมวดหมู่:การแข่งขันแบ่งตามประเทศ
กระแตเหนือ

กระแตเหนือ (Northern treeshrew; Tupaia belangeri) เป็นสัตว์เลี้ยงลูกด้วยนมขนาดเล็กชนิดหนึ่ง อยู่ในอันดับกระแต (Scandentia) ในวงศ์ Tupaiidae
จัดเป็นกระแต 1 ใน 2 ชนิดที่พบได้ในประเทศไทย นอกเหนือจากกระแตใต้ หรือกระแตธรรมดา (T. glis) มีลักษณะคล้ายคลึงกัน แต่กระแตเหนือมีขนสีน้ำตาลเทา ในขณะที่กระแตใต้จะมีขนสีออกน้ำตาลแดง กระแตใต้ตัวเมียมีเต้านม 6 เต้า ขณะที่กระแตเหนือมีเต้านม 4 เต้า มีความยาวตั้งแต่ปลายจมูกจนถึงรูทวาร 13.5-20.5 เซนติเมตร มีอายุยืนเต็มที่ประมาณ 11 ปี
พบกระจายพันธุ์ตั้งแต่ประเทศอินเดีย, พม่า, จีนตอนใต้ และกลุ่มประเทศอินโดจีน ในประเทศไทยพบทั่วทุกภาค ยกเว้นภาคใต้จะพบได้เฉพาะบริเวณเหนือคอคอดกระขึ้นไปเท่านั้น

**อ้างอิง**

**แหล่งข้อมูลอื่น**
หมวดหมู่:อันดับกระแต
คิม ซ็อก-รยู

คิม ซ็อก-รยู (김석류; Kim SeokRyoo; 25 สิงหาคม ค.ศ. 1983) เป็นอดีตผู้ประกาศข่าวเบสบอลชาวเกาหลีใต้ ทางเคเบิลทีวีบรอดคาสติ้ง ช่องเคบีเอส เอ็น

**ประวัติ**
คิม ซ็อก-รยู เกิดที่โซล ประเทศเกาหลีใต้ ใน ค.ศ. 2002 เธอได้เข้าเรียนคณะมนุษยนิเวศวิทยา มหาวิทยาลัยฮันยัง เอกออกแบบตกแต่งภายใน และใน ค.ศ. 2005 ได้รับทุนนักศึกษาแลกเปลี่ยนที่มหาวิทยาลัยวาเซดะ ประเทศญี่ปุ่น เป็นระยะเวลาหนึ่งปี
ภายหลังจากสำเร็จการศึกษา เธอก็รู้สึกว่าไม่ได้ทำงานตรงกับสาขาที่เรียนมารวมถึงความถนัด โดยได้ทำงานเป็นผู้รายงานข่าวเศรษฐกิจทางช่อง ฮันกุก กยองเจ ทีวี ในช่วงระยะเวลาสั้นๆ และใน ค.ศ. 2007 เธอได้เป็นผู้ประกาศข่าวทางสถานีเคเบิลทีวีช่อง เคบีเอส เอ็น และเริ่มทำงานในระดับอาชีพในสายกีฬา โดยเป็นผู้รายงานทางช่องเคบีเอส เอ็น สปอร์ท เธอเป็นผู้ประกาศข่าวในรายการกีฬาหลายรายการ อาทิ เบสบอลอาชีพเกาหลี, เค-ลีก, วี-ลีก, ลีกเบสบอลเกาหลี และ ซีรึม รวมถึง ทีอาโม ซีรีส์เอ ซึ่งเป็นรายการโทรทัศน์เกี่ยวกับ กัลโช่ ซีรีส์เอ
จากนั้น เธอก็ค่อยๆกลายเป็นผู้ประกาศข่าวการแข่งขันเบสบอลอาชีพของทั้งสามรายการ ซึ่งก่อนหน้านี้ เธอเป็นคนนอกของวงการเบสบอล ก่อนที่เธอจะเป็นผู้เชี่ยวชาญในวงการเบสบอล เธอได้ทำการศึกษาอย่างจริงจัง โดยได้ทำการสัมภาษณ์เป็นจำนวนมากและออกศึกษานอกสถานที่ ใน ค.ศ. 2009 เธอเขียนบทความในคอลัมน์ เจมีซีนึน คิมซ็อก-รยูดา ของหนังสือพิมพ์กีฬา อิลกัน ซือโพซึ รวมถึงได้ทำงานด้านสัมภาษณ์ ตั้งแต่ ค.ศ. 2009 ให้แก่รายการ ไอเลิฟเบสบอล (I Love Baseball) ในขณะที่ต้นปี ค.ศ. 2010 เธอได้ถ่ายทอดประสบการณ์ความก้าวหน้า และการร่วมงานกับรายการเบสบอลผ่านทางหนังสือที่มีชื่อว่า คิมซ็อก-รยูอุย ไอเลิฟเบสบอล
ในขณะเดียวกัน เดือนเมษายน ค.ศ. 2010 คิมก็ได้กลายเป็นผู้ประกาศข่าวทางช่องเคบีเอสทูทีวี พนปังซง ในรายการ ชอนฮามูจอก ยากูดัน สเปเชียลแมทช์ และได้ทำงานอยู่ในช่วงระยะเวลาหนึ่ง
เธอได้ประกาศถึงการแต่งงานกับนักเบสบอลชื่อ คิม แทคยูน ในเดือนตุลาคม ค.ศ. 2010 และหลังจากนั้นไม่นาน เธอก็ได้ออกจากรายการโทรทัศน์ที่เธอทำอยู่ ก่อนที่จะเข้าสู่พิธีวิวาห์ โดยเธอได้แต่งงานกับ คิม แทคยูน ในวันที่ 12 ธันวาคม ค.ศ. 2010  หลังจากนั้น เธอได้ติดตามสามีของเธอไปเพื่อศึกษาต่อ ณ ประเทศญี่ปุ่น

**หนังสือ**
 ค.ศ. 2010. 김석류의 아이 러브 베이스볼. ชิกงซา. รวม 296 หน้า. ISBN 9788952758521.

**รางวัลที่ได้รับ**
 ค.ศ. 2010 อันดับที่ 4 เคเบิลทีวีบรอดคาสติ้ง - รางวัลดาวแห่งปี

**อ้างอิง**

**แหล่งข้อมูลอื่น**
  KBS N Sports 아이 러브 베이스볼 - 공식 웹사이트
หมวดหมู่:ผู้ประกาศข่าว
หมวดหมู่:บุคคลจากโซล
หมวดหมู่:ศิษย์เก่าจากมหาวิทยาลัยฮันยัง
หมวดหมู่:คริสต์ศาสนิกชนนิกายโปรเตสแตนต์ชาวเกาหลีใต้
หน้ากากเสือ IV

โยชิฮิโร ยามาซากิ (Yoshihiro Yamazaki; 20 ตุลาคม ค.ศ. 1970) หรือที่รู้จักกันเป็นอย่างดีในชื่อ หน้ากากเสือ รุ่น IV (Tiger Mask IV) เป็นนักมวยปล้ำอาชีพชาวญี่ปุ่นซึ่งปัจจุบันแสดงผลงานให้กับนิวเจแปนโปรเรสต์ลิง ยามาซากิเป็นนักมวยปล้ำคนที่สี่ในภาพลักษณ์ของหน้ากากเสือ โดยใช้ภาพลักษณ์เช่นนี้มาตั้งแต่ ค.ศ. 1995 นี่เองที่ส่งผลให้เขาได้รับการสมมติในฐานะ "หน้ากากเสือ" เป็นช่วงระยะเวลาที่ยาวนานที่สุด

**ในสายอาชีพ**
เมื่อครั้งยามาซากิยังหนุ่ม เขาได้รับการฝึกฝนจากหน้ากากเสือรุ่นแรก (ซาโตรุ ซายามะ) กับเดอะเกรทซาสุเกะ และแตกต่างไปจากหน้ากากเสือ II และหน้ากากเสือ III โดยยามาซากิ เป็นผู้ที่ได้รับการรับรองจากซายามะด้วยตนเอง นอกจากนี้ เขายังได้เดินทางไปยังประเทศเม็กซิโกเพื่อฝึกฝนศิลปะการต่อสู้แบบลูชาลีเบร

**โททอลนันสต็อปแอ็คชันเรสต์ลิง**
หน้ากากเสือ IV ได้ปรากฏตัวหลายครั้งในโททอลนันสต็อปแอ็คชันเรสต์ลิง (TNA) ผ่านความสัมพันธ์ในการทำงานระหว่างนิวเจแปนโปรเรสต์ลิง และทีเอ็นเอ เขาได้ปรากฏตัวในรายการทีเอ็นเอ แซซริฟฟิค 2007 กับการแข่งขันแบบสี่คน โดยมีคู่ปล้ำคืออเล็กซ์ เชลลีย์, เจอร์รี่ ลินน์ และเซนชิ เขายังได้ปรากฏตัวในการแข่งขันแบบคู่ของรายการ TNA อิมแพ็กต์! ซึ่งเป็นการแสดงรายสัปดาห์ของทีเอ็นเอ ทั้งนี้ หน้ากากเสือ IV ได้รับการกำหนดสำหรับการปรากฏตัวแบบพิเศษ โดยที่ไม่เคยอยู่ในท้องเรื่องเป็นช่วงระยะที่ยาวนาน

**ในสื่ออื่น**
นอกเหนือจากการแข่งขันมวยปล้ำแล้ว ยามาซากิยังได้ปรากฏตัวในการแข่งขันซาสึเกะครั้งที่สอง ใน ค.ศ. 1998 แม้กระนั้น เขาก็ล้มเหลวในการแข่งขันฝ่าอุปสรรคในด่านแรก

**ชีวิตส่วนตัว**
เมื่อวันที่ 22 กรกฎาคม ค.ศ. 2006 ยามาซากิได้แต่งงานกับผู้หญิงวัย 32 ปี ซึ่งไม่ได้รับการเปิดเผยชื่อ หากแต่ทราบเพียงว่านามสกุลเดิมของเธอคือ นิชิมูระ

**ท่าไม้ตาย**
 ท่าเผด็จศึก
**ไดฟวิงเฮดบัด
**มัลติเพิลซูเพล็กซ์แบบผันแปร
***เดสทรอยซูเพล็กซ์ / ไทเกอร์ซูเพล็กซ์ '09 (ปั๊มแฮนเดิลไทเกอร์)
***มิลเลนเนียมซูเพล็กซ์ (ครอสเฟซ ชิกเคนวิง) – เป็นผู้คิดค้น
***ไทเกอร์
**ซิสซอร์อาร์มบาร์

**แชมป์และรางวัลต่างๆ**
All Japan Pro-Wrestling
**World Junior Heavyweight Championship (1 time)
*Michinoku Pro Wrestling
**Apex of Triangle Six–Man Tag Team Championship (1 time) – with The Great Sasuke and Gran Hamada
**British Commonwealth Jr. Heavyweight Championship (2 times)
**Fukumen World League (2000, 2007)
**Fukumen World Tag League (2000) – with Gran Hamada
*National Wrestling Alliance
**NWA World Junior Heavyweight Championship (2 times)
*New Japan Pro-Wrestling
**IWGP Junior Heavyweight Championship (6 times)
**IWGP Junior Heavyweight Tag Team Championship (2 times) – with Jushin Thunder Liger (1) and Robbie Eagles (1)
**Best of the Super Juniors (2004, 2005)
**Jr. Heavyweight MVP Award (2005)
*Pro Wrestling Illustrated
**PWI ranked him #21 of the top 500 singles wrestlers in the PWI 500 in 2005
**PWI ranked him #431 of the top 500 singles wrestlers in the PWI Years in 2003
*Pro Wrestling Noah
**GHC Junior Heavyweight Tag Team Championship (2 times) – with Tiger Mask III (1) and Jushin Thunder Liger (1)
**NTV G+ Cup Junior Heavyweight Tag League (2013) – Jushin Thunder Liger
*Universal Wrestling Association
**UWA World Middleweight Championship (1 time)

**นัดที่เดิมพัน**

**อ้างอิง**

**แหล่งข้อมูลอื่น**
  Official profile at NJPW.co.jp 
หมวดหมู่:นักมวยปล้ำอาชีพชายชาวญี่ปุ่น
หมวดหมู่:นักมวยปล้ำสวมหน้ากาก
ศึกชิงขุมทรัพย์วังหลวง

ศึกชิงขุมทรัพย์วังหลวง (Tracing Shadow; 追影; พินอิน: Zhuī Yǐng) ภาพยนตร์กำลังภายในสัญชาติฮ่องกง นำแสดงโดย อู๋ เจิ้นหวี่, เจย์ซี ชาน, อู๋ เพ่ยฉือ กำกับโดย อู๋ เจิ้นหวี่, มาร์โก มัก

**เนื้อเรื่อง**
ในยุคราชวงศ์หมิง ฉางกง สุดยอดฝีมือนอกด่านได้ประลองกับเน่ยหลาน สุดยอดฝีมือชาวมองโกล ฉางกงเป็นฝ่ายยอมแพ้ จึงเข้ามาจงหยวน และได้พบกับซินเอ๋อ นินจาสาว ที่ถูกส่งตัวมาชิงลายแทงสมบัติขององค์ไท้จู่ ปฐมฮ่องเต้ของราชวงศ์หมิง ในขณะที่นางกำลังพลาดท่า ฉางกงได้ช่วยนางไว้ และพาตัวนางกลับไป  5 ปีผ่านไป ที่เมืองเปียนเฉิน ฉางกงได้มาเปิดโรงเตี๊ยมที่นี่ ในขณะที่ซินเอ๋อก็ยังตามหาลายแทงอยู่ แต่ว่าลายแทงกลับไปอยู่กับคุณชายสี่ เจ้าของที่มากมายในเมืองเปียนเฉิน คุณชายสี่แอบหลงรักเสี่ยวเหวิน ลูกสาวบุญธรรมของฉางกงและซินเอ๋อ ต่อมาวันหนึ่ง ความลับของลายแทงถูกเปิดเผย เมื่อใต้เท้ากู่ เจ้าเมืองเปียนเฉินที่แอบหลงรักซินเอ๋ออยู่ ได้ทำนกพิราบสื่อสารติดลายแทงหลุดไป ทำให้คนทั้งแผ่นดินมาตามหาสมบัติที่เมืองเปียนเฉิน รวมทั้งเน่ยหลาน ในขณะที่พวกซินเอ๋อไปหาสมบัติ ฉางเปียนกับเน่ยหลานก็ต้องมาพิสูจน์ฝีมืออีกครั้ง ก่อนที่จะพบว่าแท้ที่จริงแล้วมัน คือ จอบธรรมดา ๆ อันนึงเท่านั้นเอง

**นักแสดง**
 อู๋ เจิ้นหวี่ รับบทเป็น ฉางกง- เจย์ซี ชาน รับบทเป็น คุณชายสี่- อู๋ เพ่ยฉือ รับบทเป็น ซินเอ๋อ- เซี่ย นา รับบทเป็น เสี่ยวเหวิน

**เบื้องหลัง**
ศึกชิงขุมทรัพย์วังหลวง เป็นภาพยนตร์กำลังภายในปนตลกแบบล้อเลียน ที่ร่วมกำกับฯและนำแสดงโดย อู๋ เจิ้นหวี่ นักแสดงที่มีชื่อเสียงชาวฮ่องกง โดยเป็นภาพยนตร์ตลกแบบล้อเลียนบุคคลในแวดวงบันเทิงของฮ่องกงต่าง ๆ ไม่ว่าจะเป็น เฉินหลง, หลิว เต๋อหัว, เจ็ท ลี, เซียะ ถิงฟง, เจย์ โชว หรือเยิ่น เสียนฉี
ภาพยนตร์ไม่ได้เข้าฉายในโรงภาพยนตร์ในประเทศไทย แต่ออกจำหน่ายเป็นดีวีดีและวีซีดี และฉายทางโทรทัศน์เป็นครั้งแรกทางช่อง 7 ในวันพุธที่ 4 เมษายน พ.ศ. 2555 เวลา 08.25 น. 

**อ้างอิง**

**แหล่งข้อมูลอื่น**
 Tracing Shadow
หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์จีน
หมวดหมู่:ภาพยนตร์กำลังภายใน
หมวดหมู่:ภาพยนตร์ตลก
สัตว์รังควาน

สัตว์รังควาน  หรือ สัตว์ก่อความรำคาญ (pest) หมายถึงสัตว์หลายชนิดที่รบกวนมนุษย์หรือสิ่งที่เกี่ยวข้องกับมนุษย์  ในความหมายอย่างกว้างอาจรวมถึง หนอนพยาธิ ปรสิต จุลชีพก่อโรค วัชพืช ด้วย ในความหมายที่กว้างที่สุด สัตว์รังควานอาจหมายถึงผู้แข่งขันของมนุษยชาติ

**สัตว์รังควานชนิดไม่มีกระดูกสันหลัง**
หนอนผีเสื้อทำให้เกิดความเสียหายในพืชสวนไร่นา
ปลวกทำให้เกิดความเสียหายที่เป็นโครงสร้าง

**แมลง**
 มด แมลงสาบ แมลงวัน ต่อ เป็นสัตว์รังควานในครัวเรือน โดยทั่วไปพวกมันจะกินอาหารของมนุษย์- เพลี้ย หนอนผีเสื้อ ตั๊กแตน จิ้งหรีด ทำให้เกิดความเสียหายในพืชสวนไร่นา- เหา หมัด ไรฝุ่น ทำให้เกิดการระคายเคืองผิวหนังได้ทุกประเภท- ยุง แมลงเซทซี มวนเพชฌฆาต ทำให้เกิดการระคายเคืองและเป็นพาหะนำโรค- ปลวก แมลงสามง่าม หนอนกินไม้ มดกินไม้ ทำให้เกิดความเสียหายที่เป็นโครงสร้าง- มอดหนังสือ ด้วงกินพรม ผีเสื้อหนอนเจาะผ้า ทำให้เกิดความเสียหายที่ไม่เป็นโครงสร้าง- ผีเสื้อยิปซี ทำให้เกิดความเสียหายต่อต้นไม้เนื้อแข็ง

**พยาธิตัวกลม**
 ไส้เดือนฝอยรากปม- ไส้เดือนฝอยซีสต์ถั่วเหลือง- ไส้เดือนฝอยซีสต์มันฝรั่ง

**ปรสิต**
 เห็บ- หิด

**สัตว์รังควานชนิดมีกระดูกสันหลัง**
นกนางนวลขโมยอาหารของมนุษย์

**สัตว์เลี้ยงลูกด้วยน้ำนม**
 หนูหริ่ง หนูนา และหนูขนาดเล็กชนิดอื่น ๆ ทำให้เกิดการติดเชื้อปรสิต ทำรังในบ้านเรือนและกัดแทะสายไฟฟ้า- หมาจิ้งจอก พอสซัม แรคคูน หมี กินเศษอาหารจากบ้านเรือน- กระรอกดิน ตุ่น ทำลายสนามหญ้า- สุนัขจรจัด แมวจรจัด กินอาหารของมนุษย์และเป็นพาหะนำโรค- กวางหางขาว ทำให้เกิดปัญหาหลายอย่างในแถบอเมริกาเหนือ- กระรอกเทา ทำรังในบ้านเรือนและกัดแทะสายไฟฟ้าในแถบบริเตนและไอร์แลนด์

**สัตว์ปีก**
 นกพิราบ นกนางนวล กินอาหารของมนุษย์และเป็นพาหะนำโรค- นกหลายชนิด อาทิ นกกา กินเมล็ดพืชในไร่นา- ห่านแคนาดา สัตว์ปีกต่างถิ่น ทำให้เกิดปัญหาหลายอย่างในสหรัฐอเมริกา

**อ้างอิง**
หมวดหมู่:สัตว์รังควาน
เซกิงาฮาระ

เซกิงาฮาระ (Sekigahara-chō) เป็นเมืองที่ตั้งอยู่ในอำเภอฟูวะ จังหวัดกิฟุ เป็นสถานที่เกิดเหตุการณ์ยุทธการที่เซกิงาฮาระในวันที่ 21 ตุลาคม ค.ศ. 1600 ซึ่งนำไปสู่การจัดตั้งรัฐบาลโชกุนของโทกูงาวะ อิเอยาซุ
ศาลาว่าการเมืองเซกิงาฮาระ

**อ้างอิง**

**แหล่งข้อมูลอื่น**
 Sekigahara-  เว็บไซต์เมืองเซกิงาฮาระ ja
หมวดหมู่:เมืองในจังหวัดกิฟุ
แมต บลูม

แมททิวส์ เจสัน บลูม (Matthew Jason Bloom) เกิดวันที่ 14 พฤศจิกายน ค.ศ. 1972 ผู้บรรยาย, ผู้ฝึกสอน, อดีตนักมวยปล้ำอาชีพและนักเล่นเนชันแนลฟุตบอลลีกชาวอเมริกัน เคยปล้ำให้กับWWE และสมาคมญี่ปุ่นนิวเจแปนโปรเรสต์ลิง(NJPW)
ปี 2012 ได้เปิดตัวในรอว์ 2 เมษายน โดยชนะอเล็กซ์ ไรลีย์ ในรอว์ 7 พฤษภาคม ได้จับคู่กับแดเนียล ไบรอันชนะซีเอ็ม พังก์ ในแฮนดิแคป 2 รุม 1 ในรอว์ 4 มิถุนายน ได้แพ้ให้จอห์น ซีนา เป็นความพ่ายแพ้ครั้งแรกของเขาอีกด้วย เขาได้เข้าร่วมปล้ำมันนีอินเดอะแบงก์ (2012)เพื่อกระเป๋าสิทธิ์ในการชิงแชมป์โลกเฮฟวี่เวทโดยเป็นดอล์ฟ ซิกก์เลอร์ที่ชนะ ต่อมาได้คู่กับโบรดัส เคลย์ และได้ตั้งชื่อทีมท็อนส์ออฟฟังก์ ก่อนจะมาทำหน้าที่เป็นผู้บรรยายใน NXT เมื่อวันที่ 7 สิงหาคม 2014 ทาง WWE ได้ปล่อยคลิปวิดีโอบล็อกของเขา ซึ่งพูดถึงอนาคตของ WWE และศูนย์พัฒนาศักยภาพ WWE Performance Center ในออร์แลนโด, ฟลอริดา โดยเผยด้วยว่าเขารีไทร์เลิกปล้ำบนสังเวียนแล้วและตอนนี้เขากำลังเป็นเทรนเนอร์คอยฝึกเหล่าสตาร์ทั้งหลายที่เป็นอนาคตของ WWE

**แชมป์และรางวัล**
Impact Zone Wrestling
**IZW Heavyweight Championship (1 time)
*Elite Xtreme Wrestling
**EXW Tag Team Championship (1 time)1
*New Japan Pro Wrestling
**IWGP Tag Team Championship (2 times) – with Travis Tomko (1) and Karl Anderson (1)
**G1 Tag League (2007) – with Travis Tomko
**G1 Tag League (2009) – with Karl Anderson
**New Japan Cup (2006)
*Power Pro Wrestling
**PPW Heavyweight Championship (1 time)
**PPW Young Guns Championship (1 time)
*Pro Wrestling Illustrated
**PWI ranked #32 of the top 500 singles wrestlers in the PWI 500 in 2001
*Pro Wrestling Noah
**GHC Tag Team Championship (1 time) – with Karl Anderson
*World Wrestling Federation
**WWF Intercontinental Championship (1 time)
*Wrestling Observer Newsletter
**Tag Team of the Year (2011) – with Karl Anderson
1After winning the championship, Bernard held the title by himself.

**อ้างอิง**

**แหล่งข้อมูลอื่น**
name=Matt Bloom
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพจากรัฐแมสซาชูเซตส์
หมวดหมู่:ผู้ประกาศนักมวยปล้ำอาชีพ
หมวดหมู่:ผู้ฝึกสอนมวยปล้ำอาชีพ
หมวดหมู่:ศิษย์เก่าจากมหาวิทยาลัยพิตต์สเบิร์ก
วงศ์ปลาปักเป้ากล่อง

วงศ์ปลาปักเป้ากล่อง หรือ วงศ์ปลาปักเป้าเหลี่ยม (วงศ์: Ostraciidae; Boxfish, Cofferfish, Trunkfish) เป็นวงศ์ของปลากระดูกแข็งทะเลวงศ์หนึ่ง ใช้ชื่อวิทยาศาสตร์ว่า Ostraciidae ในอันดับปลาปักเป้า (Tetraodontiformes)
ลักษณะของปลาในวงศ์นี้ จะมีรูปทรงป้อมเป็นรูปสี่เหลี่ยม  รูปทรงและการเคลื่อนไหวจะมีความคล่องแคล่วกว่าปลาปักเป้าในวงศ์อื่น  และมักจะมีขนาดเล็ก มีสีสันลวดลายสวยงาม  เกล็ดเป็นรูปทรงหกเหลี่ยมเรียงตัวต่อกัน
อีกทั้งปลาในวงศ์นี้มีพิษที่ต่างออกไปจากปลาปักเป้าในวงศ์อื่น กล่าวคือ มีสารพิษชนิดออสทราซิท็อกซิน (Ostracitoxin) ที่ผลิตขึ้นมาจากต่อมที่ผิวหนัง และสามารถขับออกมาพร้อมกับเมือกที่หุ้มตัวอยู่  ซึ่งสามารถละลายในน้ำได้ ซึ่งพิษชนิดนี้จะเป็นพิษกับปลาด้วยกัน ทำให้ปลาอื่นที่อยู่บริเวณเดียวกันเมื่อได้รับสารพิษตายได้ ซึ่งจะขับออกมาเมื่อได้รับความเครียดหรือตื่นตกใจ อันเป็นกลไกลหนึ่งในการป้องกันตัว
ปลาปักเป้ากล่อง มีการกระจายพันธุ์เฉพาะในทะเลเท่านั้น ตั้งแต่มหาสมุทรแอตแลนติก, อินเดีย และแปซิฟิก พบทั้งหมด 33 ชนิด ใน 9 สกุล (ดูในตาราง) บางชนิดอาจมีระยางค์แหลม ๆ ยื่นออกมาเหนือบริเวณส่วนแลดูคล้ายเขาด้วย ในน่านน้ำไทยพบด้วยกัน 3 ชนิด อาทิ ปลาปักเป้ากล่องเหลืองลายจุดดำ (Ostracion cubicus)
โดยคำว่า Ostraciidae นั้นมาจากภาษากรีกคำว่า "ostracum" หมายถึง "เปลือกหอย"

**อ้างอิง**

**แหล่งข้อมูลอื่น**
 Boxfish 
หมวดหมู่:อันดับปลาปักเป้า
ไกลโคโปรตีน

การเชื่อมต่อของน้ำตาลกับโปรตีนแบบ N (N-glycosylation of N-glycans) ที่ตำแหน่งของ Asn (Asn-x-Ser/Thr motifs) ในไกลโคโปรตีน 
ไกลโคโปรตีน (Glycoprotein) เป็นองค์ประกอบหลักของโปรตีนที่หลั่งออกนอกเซลล์ และโปรตีนที่เป็นองค์ประกอบของเยื่อหุ้มเซลล์ โดยเป็นโปรตีนที่เชื่อมต่อกับโอลิโกแซคคาไรด์ มีหน้าที่ที่หลากหลายในสิ่งมีชีวิต พบในโมเลกุลที่เป็นโครงสร้าง เช่น คอลลาเจน ไฟบริน โมเลกุลสำหรับขนส่งวิตามิน ไขมัน แร่ธาตุต่างๆ ตัวรับสัญญาณจากฮอร์โมน ส่วนที่จดจำระหว่างเซลล์ข้างเคียงหรือระหว่างไวรัสกับเซลล์เจ้าบ้าน โมเลกุลที่เกี่ยวข้องกับระบบภูมิคุ้มกัน เช่น อิมมูโนโกลบูลิน (Immunoglobulin) เอนไซม์บางชนิดเช่น โปรตีเอส (Protease) ไฮโดรเลส (Hydrolase) สารคัดหลั่งต่างๆ เช่น มูซิน (Mucin) เลกทิน (Lectin) หรือซีเลกทิน (Selectin) ซึ่งมีบทบาทในการจดจำเซลล์เป้าหมายของเชื้อก่อโรค 

**หน้าที่**

**อ้างอิง**
หมวดหมู่:โปรตีน
หมวดหมู่:ไกลโคโปรตีน
เทอร์พีน

ไฟล์:Résine.jpg|thumb|right|เทอร์พีนหลายชนิดที่ใช้ประโยชน์ทางการค้าได้มาจากเรซินของสน
เทอร์พีน (terpene; n; peen) เป็นไขมันที่ประกอบขึ้นจากหน่วยไอโซพรีน (Isoprene) ซึ่งมีคาร์บอน 5 อะตอม พบมากในน้ำมันหอมระเหยในพืช โดยเฉพาะจากสนโคนิเฟอร์, ซึ่งสร้างขึ้นเพื่อตอบสนองต่อแมลง มีกลิ่นแรง แบ่งเป็นกลุ่มย่อยได้ตามจำนวนของไอโซพรีนในโมเลกุล ตัวอย่างที่เป็นที่รู้จักดีคือเมนทอล (Menthol)

**อ้างอิง**

**แหล่งข้อมูลอื่น**
  Institute of Chemistry - terpenes date=2010-04-20 -  Structures of alpha pinene and beta pinene
หมวดหมู่:ไขมัน
หมวดหมู่:เทอร์พีน
เจ้าพ่ออุลตร้า

เจ้าพ่ออุลตร้า (Urutora no Chichi) เป็นนักรบอุลตร้าที่มาจากดวงดาวอื่นที่ปรากฏในอุลตร้าแมนเอชตอนที่ 27 โดยมีร่างทรงชื่อว่า ซานตาคลอส เป็นหัวหน้าสูงสุดของหน่วยพิทักษ์อวกาศในบรรดาพี่น้องอุลตร้าแมน และเป็นนักรบระดับตำนานที่สมัยก่อนเคยได้ร่วมสู้ 

**ข้อมูลจำเพาะ**
 ชื่อ : อุลตร้าแมนเคน- สัญชาติ : ชาวดาว M-78- ความสูง : 45 เมตร- น้ำหนัก : 50,000 ตัน- อายุ : 160,000 ปี- ความเร็วในการบิน : 15 มัค- ความเร็วในการวิ่ง : 1,000 กิโลเมตร- ความเร็วในการเคลื่อนที่ในน้ำ : 200 น็อต- มาโลกครั้งแรก : ค.ศ. 1972- พลังกระโดด : 500 เมตร- พลังหมัด : 100 กิโล (สามารถทำลายดาวเคราะห์ขนาดเล็ก)- พลังเตะ : มีพลังทำลายล้างมากกว่าระเบิดอะตอมมิคถึง 10 เท่า- ตำแหน่ง : หัวหน้าสูงสุดของหน่วพิทักษ์อวกาศ- ร่างมนุษย์ : ซานตาคลอส- อุปกรณ์แปลงร่าง : ไม่มี- ท่าไม้ตาย : ฟาเธอร์ช็อต,เครสเซ็นช็อต,อุลตร้าฮอร์น

**อ้างอิง**
หมวดหมู่:อุลตร้าซีรีส์
โดนี

โดนีเบอร์ อเล็กซานเดอร์ มารานกอน (Doniéber Alexander Marangon) เกิดวันที่ 22 ตุลาคม ค.ศ. 1979 ที่ประเทศบราซิล โดนี เป็นหนึ่งนักฟุตบอลอายุมากกว่า 30 ปี ที่ยังเล่นอยู่ในทีมชาติ บราซิล ในปัจจุบัน เขาได้เล่นให้กับ สโมสรฟุตบอลลิเวอร์พูล โดยเล่นในตำแหน่ง ผู้รักษาประตู

**แหล่งข้อมูลอื่น**
Doni-  Profile on Official Liverpool Website-  Soccerway Profile
หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในพรีเมียร์ลีก
หมวดหมู่:ผู้รักษาประตูฟุตบอล
หมวดหมู่:ผู้เล่นในกังเปโอนาตูบราซีเลย์รูแซรียีอา
หมวดหมู่:บุคคลจากรัฐเซาเปาลู
คณะตุลาการศาลรัฐธรรมนูญ พ.ศ. 2550

คณะตุลาการศาลรัฐธรรมนูญ พ.ศ. 2550 เป็นองค์คณะตุลาการศาลรัฐธรรมนูญของประเทศไทย โดยบัญญัติไว้ในมาตรา 204 ถึง 217 แห่งรัฐธรรมนูญแห่งราชอาณาจักรไทย พ.ศ. 2550 

** ประวัติ**
การรัฐประหาร พ.ศ. 2549 คณะรัฐประหารได้มีคำสั่งยกเลิกศาลรัฐธรรมนูญ และได้มีการตั้งคณะตุลาการรัฐธรรมนูญขึ้นมาตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549 มาตรา 35 โดยมีอำนาจตามที่ศาลรัฐธรรมนูญเคยมีตามรัฐธรรมนูญ พ.ศ. 2540 ต่อมามีการประกาศใช้รัฐธรรมนูญ พ.ศ. 2550 ซึ่งมาตรา 300 ได้กำหนดให้ คณะตุลาการรัฐธรรมนูญ เป็น ศาลรัฐธรรมนูญ จนกว่าจะมีการแต่งตั้งตุลาการศาลรัฐธรรมนูญขึ้นใหม่ภายหลังจากการเลือกตั้ง พ.ศ. 2550 จนกระทั่งมีการแต่งตั้งตุลาการศาลรัฐธรรมนูญชุดใหม่ในวันที่ 28 พฤษภาคม พ.ศ. 2551

**รายชื่อประธานศาลรัฐธรรมนูญตามรัฐธรรมนูญแห่งราชอาณาจักรไทย พ.ศ. 2550**

**รายชื่อตุลาการศาลรัฐธรรมนูญตามรัฐธรรมนูญแห่งราชอาณาจักรไทย พ.ศ. 2550**

**คำวินิจฉัยศาลรัฐธรรมนูญ**

**กรณีศาลรัฐธรรมนูญรับคำร้องร่างแก้ไขรัฐธรรมนูญ พ.ศ. 2555**

**คดียุบพรรคประชาธิปัตย์**

**การวินิจฉัยให้การเลือกตั้งทั่วไป 2 กุมภาพันธ์ 2557 ไม่ชอบด้วยรัฐธรรมนูญ**
วันที่ 21 มีนาคม 2557 ศาลรัฐธรรมนูญวินิจฉัยว่า การเลือกตั้งทั่วไปเมื่อวันที่ 2 กุมภาพันธ์ 2557 ไม่ชอบด้วยรัฐธรรมนูญ เพราะไม่ได้เลือกตั้งวันเดียวกันทั่วราชอาณาจักรและยังมีเขตเลือกตั้งที่ไม่มีการรับสมัครเลือกตั้ง

**กรณีอื้อฉาว**

**กรณีสิ่งบันทึกวีดิทัศน์ศาลรัฐธรรมนูญ พ.ศ. 2553**
ระหว่างที่ศาลรัฐธรรมนูญกำลังพิจารณาคดียุบพรรคประชาธิปัตย์ ซึ่งนายทะเบียนพรรคการเมืองมีคำร้องขอให้ศาลรัฐธรรมนูญมีคำสั่งยุบพรรคประชาธิปัตย์ อันเป็นฝ่ายรัฐบาลอยู่ในเวลานั้น ปรากฏว่ามีการเผยแพร่สิ่งบันทึกวีดิทัศน์ซึ่งมีเนื้อหาว่ามีการวิ่งเต้นไม่ให้ยุบพรรคประชาธิปัตย์
เหตุการณ์นี้ เริ่มขึ้นเมื่อพรรคเพื่อไทย ฝ่ายค้าน และแนวร่วมประชาธิปไตยต่อต้านเผด็จการแห่งชาติ ("นปช.") กลุ่มทางการเมืองที่ต่อต้านฝ่ายรัฐบาลพรรคประชาธิปัตย์ ได้เผยแพร่สิ่งบันทึกวีดิทัศน์อ้างว่าเป็นภาพและเสียงการที่ฝ่ายรัฐบาลชักจูงให้ศาลรัฐธรรมนูญช่วยเหลือในคดีตน เป็นเหตุให้เกิดข้อครหาเกี่ยวกับการปฏิบัติหน้าที่ของศาลรัฐธรรมนูญ ส่งผลให้ตุลาการศาลรัฐธรรมนูญจำนวนหนึ่งขอถอนตัวจากการทำคดี เพื่อเลี่ยงความไม่เหมาะสม
คลิปวิดีโอดังกล่าว นายพสิษฐ์ ศักดาณรงค์ เลขานุการประธานศาลรัฐธรรมนูญเป็นผู้ถ่ายและเผยแพร่ โดยแอบซ่อนกล้องไว้ในหนังสือ

**คดีทุจริตของตุลาการบุญส่ง**
พ.ศ. 2556 คณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติชี้มูลความผิด บุญส่ง กุลบุปผา ตุลาการศาลรัฐธรรมนูญ ปฏิบัติหรือละเว้นการปฏิบัติหน้าที่โดยมิชอบ ในกรณีที่บุญส่งแต่งตั้งบุตรชายของตนเองเป็นเลขานุการและรับเงินเดือนของรัฐ และได้อนุญาตให้บุตรชายของตนเองลาไปศึกษาต่อต่างประเทศโดยที่ยังรับเงินเดือนประจำอยู่ และไม่มีการแจ้งต่อ เป็นระยะเวลา 1 ปี 6 เดือน ซึ่งไม่มีระเบียบของศาลรัฐธรรมนูญรองรับให้ตุลาการอนุญาตเลขานุการของตนลาศึกษาต่อ และป.ป.ช.ได้ส่งเรื่องไปยังศาลฯ ให้เรียกเงินจำนวนดังกล่างคืน 
ตุลาการศาลรัฐธรรมนูญ ศาสตราจารย์พิเศษ จรัญ ภักดีธนากุล ได้ออกมาตอบโต้ ป.ป.ช. ว่าไม่ควรไปเชื่อข้อมูลของ ป.ป.ช.ให้มาก และกล่าวว่า บุตรชายของบุญส่ง ยังทำงานอยู่ที่ศาลรัฐธรรมนูญอยู่

**อ้างอิง**

**แหล่งข้อมูลอื่น**
  คณะตุลาการศาลรัฐธรรมนูญ date=2012-03-22 
หมวดหมู่:ตุลาการศาลรัฐธรรมนูญ
วิกิพีเดีย:ศาลาชุมชน/อภิปราย/ลบไฟล์ไม่ได้ใช้ ครั้งที่ 1 พ.ศ. 2555

ที่มา
ไฟล์ทั้งหมด 549 ไฟล์นี้เป็นสื่อที่อัปโหลดไว้บนวิกิพีเดียภาษาไทยแต่ไม่ได้ใช้งาน ซึ่งผมดึงข้อมูลมาจาก พิเศษ:ภาพที่ไม่ได้ใช้ - ส่วนใหญ่จะเป็นไฟล์มีลิขสิทธิ์ และถ้าอยู่เฉยโดยไม่ใช้แบบนี้ก็ไม่ถึอเป็นการใช้งานโดยชอบธรรม (อาจเป็นการละเมิดลิขสิทธิ์ด้วยซ้ำ) - บางส่วนเป็นไฟล์ที่ไม่ทราบลิขสิทธิ์หรือข้อมูลไม่ชัดเจน ไม่รู้ว่าอัปโหลดมาใช้งานที่ไหนอย่างไร เป็นไฟล์ทดลองอัปโหลดเล่น ฯลฯ- ส่วนน้อยเป็นไฟล์ภาพเสรีที่ไม่ได้ใช้แล้ว (อาจมีภาพดีกว่าที่คอมมอนส์หรือมีผู้นำออกโดยพลั้งเผลอ)  
โดยปกติแล้วผู้ดูแลระบบจะคอยเก็บกวาดไม่ปล่อยให้คิวยาวถึงกว่าห้าร้อยไฟล์ แต่เรื่องผ่านมาแล้วก็ขอให้ผ่านไปและขออภัยมา ณ ที่นี้ :-)
 ประเด็น
ตามประเพณีทั่วไป ถ้าไม่มีผู้ใดคัดค้านโดย  
# นำไฟล์ไปใช้และนำชื่อไฟล์ออกจากรายการด้านล่าง 
# อัปโหลดสู่คอมมอนส์ (ไม่ต้องนำชื่อไฟล์ออก)
# ขอเวลาเพิ่มเติมโดยมีเหตุผลอันสมควร (อภิปรายด้านล่าง)
เมื่อครบเวลา 14 วัน แอดมินบอตจะลบไฟล์ตามรายการด้านล่างนี้ โปรดแก้ไขรายการไฟล์ด้านล่างก่อนครบกำหนดเวลาดังกล่าว
จึงประกาศมาให้ผู้อัปโหลดหรือผู้เกี่ยวข้องกับไฟล์เหล่านี้ได้ตรวจสอบและดำเนินการตามความเหมาะสมครับ
--taweethaも (พูดคุย) 16:14, 4 เมษายน 2555 (ICT)
อภิปราย
# รายชื่อนี้เรียงตามลำดับจากเก่าไปใหม่ ดังนั้นควรตรวจภาพที่อยู่บนก่อน และควรลบไฟล์เป็นช่วง ๆ ไม่ลบภายในครั้งเดียว เพราะลำดับท้ายอาจเป็นรูปที่เพิ่งอัปโหลดเข้ามาเมื่อเร็ว ๆ นี้ --浓宝努 14:55, 5 เมษายน 2555 (ICT)
#* ถ้าเช่นนั้น 14 วันแรกลบไฟล์ตามลำดับจากบนลงล่างให้เหลือ 549/2=274 ไฟล์  และเมื่อครบสิ้นเดือนเมษายนลบไฟล์ที่เหลือ แบบนี้พอรับได้ไหมครับ --taweethaも (พูดคุย) 15:02, 5 เมษายน 2555 (ICT)
----
ไฟล์ทั้งหมดถูกคัดกรองด้วยคน ลบด้วยมือ ขอขอบพระคุณทุกท่านที่ร่วมกันสะสางวิกิพีเดียอย่างรวดเร็ว
----
 Technical note
# ดูดข้อมูลจากจาก http://th.wikipedia.org/w/index.php?title=%E0%B8%9E%E0%B8%B4%E0%B9%80%E0%B8%A8%E0%B8%A9:%E0%B8%A0%E0%B8%B2%E0%B8%9E%E0%B8%97%E0%B8%B5%E0%B9%88%E0%B9%84%E0%B8%A1%E0%B9%88%E0%B9%84%E0%B8%94%E0%B9%89%E0%B9%83%E0%B8%8A%E0%B9%89&limit=500&offset=500 (ข้อมูลเมื่อ 07:20, 2 เมษายน 2555) ​แล้วบันทึกเป็น html
# คัดเฉพาะลิงก์ grep -o 'http://^"*' P2.html > P2
# คัดเฉพาะลิงก์รูป grep 'th.wikipedia.org/wiki/%E0%B9%84%E0%B8%9F%E0%B8%A5%E0%B9%8C' P2 > P2.link
# แก้ด้วย gedit โดยใช้ replace all ทำให้อยู่ในรูปแบบ WikiText ที่เหมาะสม
# ลบบรรทัดซ้ำ awk '{if(i++%2)print}' P2.link > P2.refine
คำแนะนำสำหรับคราวหน้าจากคุณ octahedron80 - http://th.wikipedia.org/w/api.php?action=query&list=querypage&qppage=Unusedimages&qplimit=20&format=xml
** ถ้าอยากได้ json ก็เปลี่ยน format=json
** ดูคู่มือที่ http://www.mediawiki.org/wiki/API:Querypage
--taweethaも (พูดคุย) 14:52, 5 เมษายน 2555 (ICT)
ฟุตบอลลีกแชมเปียนชิป ฤดูกาล 2011–12

ฟุตบอลลีกแชมเปียนชิป ฤดูกาล 2011–12 (หรือเรียกว่า เอนพาวเวอร์ด้วยเหตุผลด้านการสนับสนุน) เป็นการแข่งขันฟุตบอลลีกแชมเปียนชิป ฤดูกาลที่ 8 ของลีกภายใต้ชื่อปัจจุบันและในฤดูกาลที่ 19 ภายใต้รูปแบบการแบ่งลีกปัจจุบัน โดยผู้ชนะในฤดูกาลนี้คือ สโมสรฟุตบอลเรดดิง และอันดับที่สองหรือรองชนะเลิศคือ สโมสรฟุตบอลเซาแทมป์ตัน และอันดับสามคคือ สโมสรฟุตบอลเวสต์แฮมยูไนเต็ดซึ่งทั้งสามสโมสรนี้ได้เลื่อนชั้นสู่ พรีเมียร์ลีก ใน ฤดูกาล 2012-13 (เวสต์แฮมยูไนเต็ดชนะเลิศในรอบเพลย์ออฟ)
มีทีมเข้าร่วมแข่งขันในลีก 24 ทีม โดยมี 18 ทีมเดิมจากฤดูกาลก่อน และอีก 3 ทีมที่เลื่อนชั้นขึ้นมาจากฟุตบอลลีกวัน และอีก 3 ทีมที่ตกชั้นขึ้นมาจากพรีเมียร์ลีก

**การแข่งขันรอบเพลย์ออฟ**

**ทีม**

**ตารางคะแนน**

**อ้างอิง**
หมวดหมู่:ฤดูกาลในอีเอฟแอลแชมเปียนชิป
พารานอยด์ (อัลบั้ม)

พารานอยด์ (Paranoid) เป็นสตูดิโออัลบั้มที่สองของวงเฮฟวีเมทัล อังกฤษ วงแบล็กซับบาธ บันทึกช่วง กันยายน 1970 เป็นอัลบั้มเดียวของวงที่ขึ้นชาร์ดอัลบั้มแห่งสหราชอาณาจักร อัลบั้มนี้ได้ได้รางวัลแผ่นเสียงแพลททินัมถึง 4 ครั้งโดย RIAA  และอัลบั้มนี้มีเพลงที่คลาสสิกบางเพลงเช่น Paranoid, "Iron Man" และ "War Pigs".

**ประวัติ**
หลังจากปล่อยอัลบั้มแรกคือ Black Sabbath ช่วง กุมภาพันธ์ 1970 แบล็ค ซับบาธ ก็กลับไปที่สตูดิโอในเดือนมิถุนายนในปีเดียวกัน ได้ Rodger Bain มาเป็นโปรดิวเซอร์ เพื่อบันทึกอัลบั้มที่2ของวง  อัลบั้มนี้บันทึกที่ Island Studios ที่อังกฤษ

**รายชื่อเพลง**
เนื้อเพลงทั้งหมดแต่งโดย Tony Iommi, Ozzy Osbourne, Geezer Butler และ Bill Ward   
*ทำนองทั้งหมดแต่งโดย Geezer Butler, ส่วนเพลง "Fairies Wear Boots" โดย Ozzy Osbourne

**บุคลากร**
Ozzy Osbourne- ร้องนำ
*Tony Iommi -กีตาร์
*Geezer Butler - เบส
*Bill Ward - กลอง

**ชาร์ด**

**อ้างอิง**
หมวดหมู่:อัลบั้มเพลงของแบล็กแซ็บบาธ
หมวดหมู่:อัลบั้มเพลงในปี พ.ศ. 2513
อี ฮง-กี

อี ฮง-กี (Lee Hong Ki; 이 홍 기; เกิด 2 มีนาคม ค.ศ. 1990) เป็นนักร้อง นักแสดง และพิธีกรชาวเกาหลีใต้ มีชื่อเสียงในฐานะนักร้องนำของวง เอฟ.ที. ไอส์แลนด์

**ผลงาน**

**ละครโทรทัศน์**

**ภาพยนตร์**

**รายการทางโทรทัศน์**

**ละครเวที**

**รางวัล**

**รางวัล**
หมวดหมู่:นักแสดงเกาหลีใต้
หมวดหมู่:บุคคลจากโซล
หมวดหมู่:นักแสดงเด็กชาวเกาหลีใต้
หมวดหมู่:ศิลปินสังกัดเอฟเอ็นซีเอนเตอร์เทนเมนต์
หมวดหมู่:บุคคลจากควังจู (จังหวัดคย็องกี)
หมวดหมู่:สมาชิกของเอฟ.ที. ไอส์แลนด์
หมวดหมู่:ไอดอลชายชาวเกาหลีใต้
กระแตหางขนนก

กระแตหางขนนก (pen-tailed treeshrew; Ptilocercus lowii) เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับกระแต (Scandentia)
นับเป็นกระแตเพียงชนิดเดียวเท่านั้น ที่อยู่ในวงศ์ Ptilocercidae และสกุล Ptilocercus แบ่งออกเป็น 2 ชนิดย่อย (ดูในตาราง)
กระแตหางขนนก มีตัวยาวประมาณ 13-14 เซนติเมตร หางยาว 16-19 เซนติเมตร น้ำหนักประมาณ 40-62 กรัม หางมีสีได้หลากหลาย ตั้งแต่สีเทาจนถึงน้ำตาลอ่อน ท้องสีขาวหรือสีครีม ปลายหางตั้งแต่ระยะ 3 ใน 5 ของหางจนถึงปลายหาง ขนมีลักษณะคล้ายขนนกหรือพู่กัน ซึ่งเป็นเอกลักษณ์ของกระแตชนิดนี้ ทำให้แยกออกมาเป็นวงศ์และสกุลต่างหาก
กระจายพันธุ์อยู่ในคาบสมุทรมลายู จนถึงเกาะสุมาตรา, ทางเหนือของเกาะบอร์เนียว และเกาะข้างเคียง ในประเทศไทยพบทางป่าชายแดนภาคใต้ตอนล่าง พบในป่าดั้งเดิมและป่าชั้นสอง, สวนยาง หรือแม้แต่ในหมู่บ้านที่อยู่ชายป่า มักพบอยู่ในที่ที่มีต้นปาล์มชนิด จากเขา (Eugeissona tristis) ทำรังบนต้นไม้ รังอยู่สูงจากพื้น 12-20 เมตร ปูพื้นด้วยใบไม้แห้ง กิ่งไม้และเยื่อไม้ เส้นผ่านศูนย์กลางรังประมาณ 3 นิ้ว และยาวประมาณ 18 นิ้ว
ออกหากินในเวลากลางคืน เวลากลางวันจะค่อนข้างเฉื่อยชา หากถูกรบกวนในเวลากลางวัน มักจะหันหลังให้ อ้าปากกว้างและส่งเสียงดังข่มขู่ บางครั้งก็ถ่ายมูลหรือปัสสาวะใส่ด้วย แต่หากถูกรบกวนตอนกลางคืน จะวิ่งหนีไปอย่างรวดเร็ว กินอาหารได้หากหลายทั้งพืชและสัตว์เช่นเดียวกับกระแตส่วนใหญ่ เช่น กล้วย, องุ่น, จิ้งหรีด, ตั๊กแตน, มด, แมลงสาบ, จักจั่น, แมลงปีกแข็ง และสัตว์เลื้อยคลานขนาดเล็กจำพวกตุ๊กแก ทำรังอยู่ร่วมกันเป็นฝูงใหญ่ ฝูงหนึ่งมีรัง 2-7 รัง สามารถไต่กิ่งไม้ทางด้านใต้กิ่งได้ มีประสาทสัมผัสที่หางไวมาก เมื่อแสดงอาการก้าวร้าวจะแกว่งหางไปมาแบบลูกตุ้ม แต่ถ้าตื่นเต้นจะชูหางขึ้นชี้ด้านบน
มีระยะเวลาตั้งท้องนานประมาณ 45-55 วัน คาดว่าออกลูกครั้งละ 1-4 ตัว ลูกแรกเกิดหนักประมาณ 10 กรัม ตัวเมียมีเต้านม 4 เต้า

**อ้างอิง**

**แหล่งข้อมูลอื่น**
หมวดหมู่:อันดับกระแต
หมวดหมู่:สัตว์ที่พบบนเกาะบอร์เนียว
หมวดหมู่:สัตว์ที่พบในประเทศมาเลเซีย
หมวดหมู่:สัตว์ที่พบในประเทศสิงคโปร์
หมวดหมู่:สัตว์ที่พบในประเทศอินโดนีเซีย
วงศ์กระแต

วงศ์กระแต (Treeshrew) เป็นวงศ์ของสัตว์เลี้ยงลูกด้วยน้ำนมขนาดเล็ก ในอันดับกระแต (Scandentia) วงศ์หนึ่ง ใช้ชื่อวิทยาศาสตร์ว่า Tupaiidae 
มีลักษณะทั่วไปคล้ายกับกระรอก ซึ่งอยู่ในอันดับสัตว์ฟันแทะ (Rodentia) ซึ่งเป็นสัตว์ต่างอันดับกัน แต่ไม่มีฟันเป็นฟันแทะเหมือนกระรอก มีส่วนหน้าและจมูกยื่นแหลมยาวกว่า นิ้วเท้าหน้ามีทั้งหมด 5 นิ้ว และมีลักษณะคล้ายกับนิ้วของไพรเมต (Primate) หรือลิงมากกว่ากระรอก ใช้ประโยชน์ในการหยิบจับได้ดีกว่า
มีพฤติกรรมการเลี้ยงลูกที่แปลก คือ หลังจากออกลูกแล้ว กระแตตัวแม่จะให้นมลูกอ่อนจนตัวด้วยเป่งไปน้ำนม ซึ่งมากถึงร้อยละ 50 ของน้ำหนักตัว หลังจากนั้นก็จะทิ้งลูกไปนานถึง 48 ชั่วโมงก่อนที่จะวกกลับมาให้นมจนเป่งแบบเดิมอีก นมของกระแตมีสัดส่วนไขมันสูงเป็นพิเศษ (ราวร้อยละ 26) ซึ่งทำให้ลูกกระแตรักษาอุณหภูมิร่างกายไว้ได้ที่ 37 องศาเซลเซียส โดยไม่ต้องพึ่งความอบอุ่นจากแม่ นอกจากนี้ยังมีโปรตีนมากถึงร้อยละ 10  ลูกกระแตสามารถออกจากรังได้ขณะที่มีอายุเพียง 4 สัปดาห์ 
มีการกระจายพันธุ์ทั่วไปในภูมิภาคเอเชียใต้และเอเชียตะวันออกเฉียงใต้ หากินทั้งพืชและสัตว์ขนาดเล็ก พบได้ทั้งในป่าดิบ, ชุมชนของมนุษย์ พื้นที่เกษตรกรรม เช่น สวนผลไม้ หรือสวนสาธารณะ
ปัจจุบันมีการแบ่งออกเป็นทั้งหมด 4 สกุล (ดูในตาราง) พบทั้งหมด 19 ชนิด ในประเทศไทยพบได้ 4 ชนิด คือ กระแตเหนือ (Tupaia belangeri), กระแตเล็ก (T. minor), กระแตใต้ (T. glis) และกระแตหางหนู (Dendrogale murina) 


**อ้างอิง**

**แหล่งข้อมูลอื่น**
หมวดหมู่:อันดับกระแต
กระแตเล็ก

กระแตเล็ก (pygmy treeshrew, lesser treeshrew; Tupaia minor) เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับกระแต (Scandentia)
มีลักษณะคล้ายกับกระแตใต้หรือกระแตธรรมดาทั่วไป (T. glis) แต่มีขนาดเล็กกว่ามาก โดยมีความยาวจากปลายจมูกถึงรูทวารเพียง 11-14 เซนติเมตรเท่านั้น พบกระจายพันธุ์ในคาบสมุทรมลายูจนถึงบอร์เนียวและเกาะสุมาตรา ในประเทศไทยพบได้ในภาคใต้ตอนล่างเท่านั้น  มีทั้งหมด 4 ชนิดย่อย (ดูในตาราง)
มีระยะเวลาการตั้งท้องนาน 45-55 วัน มีพฤติกรรมชอบกินผลไม้จำพวกมะเดื่อฝรั่งมากที่สุด

**อ้างอิง**

**แหล่งข้อมูลอื่น**
หมวดหมู่:อันดับกระแต
หมวดหมู่:สัตว์ที่พบในประเทศมาเลเซียหมวดหมู่:สัตว์ที่พบในประเทศสิงคโปร์หมวดหมู่:สัตว์ที่พบบนเกาะบอร์เนียวหมวดหมู่:สัตว์ที่พบในประเทศอินโดนีเซีย
ชุมชนแออัด

ชุมชนแออัดที่ใหญ่ที่สุด 30 อันดับแรกของโลก
สลัมฮ่องกงปลอมตัวเป็นอพาร์ทเมนท์สุดหรู
ชุมชนแออัด  หรือ สลัม (slum) ตามคำจำกัดความของสหประชาชาติ หมายถึงพื้นที่เสื่อมโทรมส่วนหนึ่งของเมืองที่มีลักษณะเฉพาะคือ บ้านเรือนที่สร้างขึ้นต่ำกว่ามาตรฐาน ความสกปรกรุงรัง และการขาดการรักษาความปลอดภัยที่มั่นคง จากข้อมูลของสหประชาชาติ พบว่าอัตราส่วนของผู้อยู่อาศัยในชุมชนแออัดในเขตเมืองในช่วง พ.ศ. 2533-2548 ลดลงจากร้อยละ 47 เป็นร้อยละ 37  อย่างไรก็ตาม เนื่องด้วยประชากรโลกที่เพิ่มขึ้น โดยเฉพาะอย่างยิ่งประชากรในเขตเมือง ผู้อยู่อาศัยในชุมชนแออัดในเขตเมืองจึงเพิ่มขึ้นตาม จำนวนผู้อยู่อาศัยในชุมชนแออัดทั่วโลกมีประมาณหนึ่งพันล้านคน  และจะเพิ่มขึ้นเป็นสองพันล้านคนในปี พ.ศ. 2573 
ลักษณะเฉพาะของชุมชนแออัดอาจต่างไปในแต่ละภูมิภาค สิ่งที่มักจะเหมือนกันคือผู้อยู่อาศัยมีฐานะยากจนมากหรือด้อยโอกาสทางสังคม สิ่งก่อสร้างในชุมชนแออัดมีหลากหลายตั้งแต่กระท่อมหรือเพิงอย่างง่าย ๆ ไปจนถึงโครงสร้างถาวรที่อนุรักษ์ไว้อย่างดี ชุมชนแออัดส่วนมากขาดแคลนน้ำสะอาด ไฟฟ้า สุขาภิบาล และสาธารณูปโภคอื่น ๆ 

**อ้างอิง**

หมวดหมู่:ที่อยู่อาศัยมนุษย์
หมวดหมู่:ความยากจน
หมวดหมู่:ความเสื่อมโทรมของชุมชนเมือง
หมวดหมู่:การพัฒนาชุมชนเมือง
กิตติ สมทรัพย์

กิตติ สมทรัพย์  (เกิด 31 กรกฎาคม พ.ศ. 2507) เป็นสมาชิกสภาผู้แทนราษฎรจังหวัดร้อยเอ็ด ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคไทยรักไทย ปัจจุบันสังกัดพรรคเพื่อไทย

**ประวัติ**
กิตติ สมทรัพย์ เกิดเมื่อวันที่ 31 กรกฎาคม พ.ศ. 2507 เป็นบุตรของ นายมังกร และนางถนอม สมทรัพย์ มีพี่น้องรวมกัน 5 คน สำเร็จการศึกษาบริหารธุรกิจบัณฑิต (เกียรตินิยมอันดับหนึ่ง) สาขาการเงิน การธนาคาร  มหาวิทยาลัยหอการค้าไทย สมรสกับนางภัทรวดี (ปัจจุบันได้ ได้รับพระกรุณาโปรดเกล้า เป็นผู้พิพากษาสมทบ) มีบุตร 2 คน

**งานการเมือง**
พ.ศ. 2544 ได้รับการเลือกตั้งเป็นสมาชิกสภาผู้แทนราษฎรจังหวัดร้อยเอ็ดเป็นครั้งแรก ในสังกัดพรรคไทยรักไทย และได้รับการเลือกตั้งต่อเนื่องรวมทั้งสิ้น 6 สมัย โดยไม่เคยสอบตก

**สมาชิกสภาผู้แทนราษฎร**
กิตติ สมทรัพย์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดร้อยเอ็ด สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดร้อยเอ็ด สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดร้อยเอ็ด สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดร้อยเอ็ด สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดร้อยเอ็ด สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดร้อยเอ็ด สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  นายกิตติ สมทรัพย์ date=2012-08-06 , เว็บไซต์รัฐสภาไทย-  บัญชีแสดงรายการทรัพย์สินและหนี้สินของนายกิตติ สมทรัพย์fix-attempted=yes , สำนักงานคณะกรรมการป้องกันและปราบปรามการทุจริตแห่งชาติ-  ข้อมูลนักการเมืองไทย (นายกิตติ สมทรัพย์), ศูนย์ข้อมูลนักการเมืองไทย
หมวดหมู่:บุคคลจากจังหวัดร้อยเอ็ด
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เยนส์ คือห์เน

เยนส์ คือห์เน (Jens Kühne) เป็นนักมีนวิทยาและนักสำรวจธรรมชาติชาวเยอรมัน เกิดเมื่อ ค.ศ. 1970 จบการศึกษาด้านสูทกรรม และทำงานเป็นเชฟมากว่า 25 ปี ทั้งในเยอรมนีและสวิตเซอร์แลนด์  โดยมีตำแหน่งสุดท้ายเป็นหัวหน้าที่ปรึกษาอาวุโสให้กับโรงแรมดอยช์ในเยอรมนี
คือห์เน เริ่มต้นทำงานด้านมีนวิทยาจากความชอบที่จะเลี้ยงปลาในวัยเด็ก โดยปลาชนิดแรกที่เลี้ยง คือ ปลาพาราไดซ์ (Macropodus opercularis) เริ่มต้นจากการรวบรวมเงินที่สะสมมาตลอดการทำงาน 25 ปี เดินทางมาที่กลุ่มประเทศเอเชียอาคเนย์ เพื่อสำรวจปลาในแหล่งธรรมชาติ โดยเริ่มจากอินโดนีเซียใน ค.ศ. 1994 จากนั้นได้ตระเวนไปทั่วทั้งมาเลเซีย, ลาว, กัมพูชา  และได้เดินทางมาสู่ประเทศไทยใน ค.ศ. 2000 จนได้ปักหลักถาวรจนถึงปัจจุบันที่จังหวัดนครศรีธรรมราชพร้อมกับภรรยาชาวไทย ในบ้านพักมีตู้ปลาที่เลี้ยงไว้จำนวนมาก รวมทั้งเพาะสัตว์ที่เป็นอาหารปลาเองด้วย เช่น ลูกน้ำ, ไรแดง, ไรทะเล, โรติเฟอร์ เป็นต้น
เยนส์ คือห์เน มีผลงานสำรวจพบปลาชนิดใหม่ของโลก 2 ชนิด คือ ปลากัดชนิด Betta kuehnei ที่ค้นพบในมาเลเซีย และอีกชนิดหนึ่งกำลังขอดำเนินการตั้งชื่อวิทยาศาสตร์ซึ่งเป็นปลาในสกุลปลากริม (Trichopsis spp.) ค้นพบที่จังหวัดเพชรบุรี
นอกจากนี้แล้ว ยังทำงานพิเศษให้กับสถาบันอุดมศึกษาที่เช็กเกียเกี่ยวกับการสำรวจปลาในวงศ์ปลาค้อ (Balitoridae) ในทวีปเอเชีย, เขียนบทความให้กับนิตยสารปลาสวยงามของยุโรปหลายฉบับ เช่น Amazonas, DATZ, Aquarium live, Aquaristik, Fachmagazin เป็นต้น, เขียนบทความเกี่ยวกับปลาในกลุ่มปลากัดให้แก่สมาคมปลากัดระหว่างประเทศ (Internationale Gemeinschaft für Labyrinthfische) ที่ตั้งอยู่ในประเทศเยอรมนี รวมทั้งเขียนบทความเรื่องกล้วยไม้และแมลงให้แก่นิตยสารกล้วยไม้และสัตว์เลี้ยงในประเทศเยอรมนีด้วย

**อ้างอิง**
2513
หมวดหมู่:ชาวเยอรมันในประเทศไทย
หมวดหมู่:นักมีนวิทยาชาวเยอรมัน
หมวดหมู่:บุคคลจากจังหวัดนครศรีธรรมราช
เศกสิทธิ์ ไวนิยมพงศ์

เศกสิทธิ์ ไวนิยมพงศ์ (เกิด 1 สิงหาคม พ.ศ. 2509) ปัจจุบันดำรงตำแหน่งเป็นนายกองค์การบริหารส่วนจังหวัดร้อยเอ็ด และอดีตสมาชิกสภาผู้แทนราษฎรจังหวัดร้อยเอ็ด 5 สมัย

**ประวัติ**
เศกสิทธิ์ เกิดเมื่อวันที่ 1 สิงหาคม พ.ศ. 2509 เป็นบุตรนายพรศักดิ์ นางประกาย ไวนิยมพงศ์ มีพี่น้อง 3 คน สำเร็จการศึกษาศิลปศาสตรบัณฑิต สาขารัฐศาสตร์ มหาวิทยาลัยรามคำแหง สมรสกับนางนราภรณ์ (สกุลเดิม: รัศมีฉาย)

**งานการเมือง**
ได้รับการเลือกตั้งเป็นสมาชิกสภาผู้แทนราษฎรเป็นครั้งแรกในการเลือกตั้ง มีนาคม พ.ศ. 2535 ในสังกัดพรรคความหวังใหม่ และได้รับการเลือกตั้งอีกครั้งในปี พ.ศ. 2538
พ.ศ. 2544 ลงสมัครรับเลือกตั้งในสังกัดพรรคไทยรักไทย ได้คะแนนมาเป็นอันดับที่ 1 แต่ต่อมาคณะกรรมการการเลือกตั้งได้ตัดสินให้ใบแดงแก่เศกสิทธิ์ จึงหันไปสนับสนุนบุญเติม จันทะวัฒน์ ผู้สมัครจากพรรคถิ่นไทย และได้รับการเลือกตั้ง ต่อมาในการเลือกตั้งปี พ.ศ. 2548 เศกสิทธิ์ลงสมัครสมาชิกสภาผู้แทนราษฎร แบบบัญชีรายชื่อ พรรคไทยรักไทย ลำดับที่ 69 ไม่ได้รับการเลือกตั้งในครั้งแรก แต่ได้รับการเลื่อนในเวลาต่อมา
พ.ศ. 2550 กลับไปลงรับสมัครในระบบแบ่งเขต สังกัดพรรคพลังประชาชน ได้รับคะแนนมาเป็นอันดับที่ 2 คะแนนของเขต (มี สส. ได้ 3 คน) และ พ.ศ. 2554 ลงสมัครในนามพรรคเพื่อไทย ได้รับเลือกตั้งด้วยคะแนนกว่า 70,000 คะแนน
ในปี 2564 ได้ลาออกจากพรรคเพื่อไทย และเตรียมการตั้งพรรคการเมืองกับจาตุรนต์ ฉายแสง ในชื่อพรรคเส้นทางใหม่ แต่ในที่สุดเขาก็ย้ายกลับเข้าสังกัดพรรคเพื่อไทย 
ปี 2565 ตัดสินใจลงสมัครนายกอบจ.ร้อยเอ็ดในนามพรรคเพื่อไทย เขาได้รับชัยชนะเหนือคู่แข่งซึ่งเป็นภรรยาอดีตนายกคนเดิม (รัชนี พลซื่อ) และอดีตคนพรรคพลังประชารัฐ ด้วยคะแนนท่วมท้นจนเรียกกันว่า ร้อยเอ็ดแลนด์สไลด์

**สมาชิกสภาผู้แทนราษฎร**
เศกสิทธิ์ ไวนิยมพงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดร้อยเอ็ด สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดร้อยเอ็ด สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดร้อยเอ็ด สังกัดพรรคไทยรักไทย 
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคไทยรักไทย (เลื่อนแทน)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดร้อยเอ็ด สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดร้อยเอ็ด สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  นายเศกสิทธิ์ ไวนิยมพงศ์ date=2012-08-06 , เว็บไซต์รัฐสภาไทย-  บัญชีแสดงรายการทรัพย์สินและหนี้สินของนายเศกสิทธิ์ ไวนิยมพงศ์fix-attempted=yes , สำนักงานคณะกรรมการป้องกันและปราบปรามการทุจริตแห่งชาติ-  ข้อมูลนักการเมืองไทย (นายเศกสิทธิ์ ไวนิยมพงศ์), ศูนย์ข้อมูลนักการเมืองไทย
หมวดหมู่:บุคคลจากจังหวัดร้อยเอ็ด
หมวดหมู่:นักฟุตบอลชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดร้อยเอ็ด
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ม้าน้ำดำ

ม้าน้ำดำ หรือ ม้าน้ำคูด้า หรือ ม้าน้ำธรรมดา (Common seahorse, Spot seahorse; Hippocampus kuda) เป็นม้าน้ำชนิดหนึ่ง 
มีสีพื้นผิวลำตัวหลากหลายทั้ง ดำ, เหลือง, ม่วง หรือน้ำตาลแดง โดยสามารถเปลี่ยนสีลำตัวได้ตามสภาพแวดล้อม มีขนาดความยาว 25-30 เซนติเมตร พบได้ในทะเลทั่วไปแถบอินโด-แปซิฟิกจนถึงฮาวาย ในน่านน้ำไทยถือว่าเป็นม้าน้ำที่มีขนาดใหญ่ที่สุด
เป็นม้าน้ำที่ได้รับความนิยมในการเลี้ยงเป็นปลาสวยงาม และสามารถเพาะขยายพันธุ์ได้แล้ว แต่ทว่าอัตราการรอดมีน้อย จึงเพาะพันธุ์เป็นจำนวนมากไม่ได้ ต้องใช้ม้าน้ำจากธรรมชาติที่ท้องแล้ว แต่ในปัจจุบันสามารถเพาะขยายพันธุ์ได้ในหลายที่ และมีอัตราการรอดสูง โดยเลี้ยงให้ผสมพันธุ์กันเองในที่เลี้ยง
ในเดือนพฤศจิกายน พ.ศ. 2557 มีข่าวปรากฏว่าชาวประมงในอำเภอละแม จังหวัดชุมพร จับม้าน้ำที่มีสีเหลืองทองทั้งตัวได้ โดยที่ไม่เคยเจอม้าน้ำลักษณะแบบนี้มาก่อน ในเบื้องต้นเชื่อว่าเป็นม้าน้ำหนาม (H. spinosissimus) แต่เมื่อตรวจสอบแล้วพบว่าเป็นม้าน้ำดำ

**อ้างอิง**

**แหล่งข้อมูลอื่น**
 รูปและข้อมูลเพิ่มเติมจาก Fishbase.org 
หมวดหมู่:ม้าน้ำ
ม้าน้ำเหลือง

ม้าน้ำเหลือง (Barbour's seahorse; Hippocampus barbouri) เป็นปลาทะเลกระดูกแข็งขนาดเล็กชนิดหนึ่ง จำพวกม้าน้ำ 
ม้าน้ำเหลืองมีขนาดโตเต็มที่ประมาณ 15 เซนติเมตร เมื่อโตเต็มที่แล้วลำตัวจะมีหนามแต่สั้น และไม่แหลมเหมือนม้าน้ำหนาม (H. spinosissimus) ส่วนใหญ่แล้วมักจะมีลำตัวสีเหลือง ลักษณะเด่น คือ จะมีลายบริเวณรอบดวงตาจนถึงปลายปาก 
ไม่พบในน่านน้ำไทย แต่จะพบในทะเลแถบอินโดนีเซีย, ฟิลิปปิน และบางส่วนในประเทศมาเลเซีย เป็นม้าน้ำชนิดหนึ่งที่สามารถเพาะขยายพันธุ์ได้แล้วในที่เลี้ยง โดยลูกม้าน้ำวัยอ่อนเป็นชนิดที่อนุบาลได้ง่าย นิยมเลี้ยงเป็นปลาสวยงาม

**อ้างอิง**

**แหล่งข้อมูลอื่น**
http://www.seahorsesource.com/barbouri.html date=2012-04-11 
หมวดหมู่:ม้าน้ำ